P6_TA(2005)0249

A túlzott költségvetési hiányra vonatkozó statisztikai adatok minősége *

Az Európai Parlament jogalkotási állásfoglalása a túlzott hiány esetén követendő eljárás során felhasználandó statisztikai adatok minőségéről szóló 3605/93/EK rendelet módosítására vonatkozó tanácsi rendeletre irányuló javaslatról (COM(2005)0071 - C6-0108/2005 - 2005/0013(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2005)0071) [1],

- tekintettel az EK-Szerződés 104. cikke (14) bekezdésének harmadik albekezdésére, amely alapján a Tanács konzultált a Parlamenttel (C6-0108/2005),

- tekintettel eljárási szabályzata 51. cikkére,

- tekintettel a Gazdasági és Monetáris Bizottság jelentésére (A6-0181/2005),

1. jóváhagyja a Bizottság javaslatát módosított formájában;

2. felkéri a Bizottságot, hogy ennek megfelelően változtassa meg javaslatát az EK-Szerződés 250. cikkének (2) bekezdése alapján;

3. felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot, hogy ismételten konzultáljon a Parlamenttel, ha lényegesen kívánja módosítani a Bizottság javaslatát;

5. utasítja elnökét, hogy továbbítsa álláspontját a Tanácsnak és a Bizottságnak.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

(2) PREAMBULUMBEKEZDÉS

(2) A Bizottság mint statisztikai hatóság szerepét ebben az összefüggésben ténylegesen az Eurostat tölti be a Bizottság nevében. A közösségi statisztikák előállításával kapcsolatosan a Bizottságra ruházott feladatok végrehajtásáért felelős bizottsági szervezeti egységként az Eurostatnak feladatait a pártatlanság, a megbízhatóság, a tárgyszerűség, a költséghatékonyság, a statisztikai adatok bizalmas kezelése és az átláthatóság elveinek megfelelően kell ellátnia a közösségi statisztikák előállítása tekintetében az Eurostat szerepéről szóló, 1997. április 21-i bizottsági határozat értelmében. | (2) A Bizottság mint statisztikai hatóság szerepét ebben az összefüggésben ténylegesen az Eurostat tölti be a Bizottság nevében. A közösségi statisztikák előállításával kapcsolatosan a Bizottságra ruházott feladatok végrehajtásáért felelős bizottsági szervezeti egységként az Eurostatnak feladatait a pártatlanság, a megbízhatóság, a tárgyszerűség, a költséghatékonyság, a statisztikai adatok bizalmas kezelése és az átláthatóság elveinek megfelelően kell ellátnia a közösségi statisztikák előállítása tekintetében az Eurostat szerepéről szóló, 1997. április 21-i bizottsági határozat értelmében. Az európai statisztikai gyakorlati kódexnek - melyet a nemzeti statisztikai hivatalok és az Eurostat közösen hoznak létre - erősítenie kell a szakmai önállóság elveit, a források helytállóságát és a statisztikai adatok minőségét. |

2. módosítás

(5) PREAMBULUMBEKEZDÉS

(5) A költségvetés felügyeletének hitele a megbízható költségvetési statisztikákon áll vagy bukik. Rendkívüli fontossággal bír, hogy a tagállamok által a 3605/93/EK rendelet értelmében megküldött és a jegyzőkönyvnek megfelelően a Bizottság által a Tanács rendelkezésére bocsátott adatok kiváló minőségűek legyenek. | (5) A költségvetés felügyeletének hitele a megbízható költségvetési statisztikákon áll vagy bukik. Rendkívüli fontossággal bír, hogy a tagállamok által a 3605/93/EK rendelet értelmében megküldött és a jegyzőkönyvnek megfelelően a Bizottság által a Tanács rendelkezésére bocsátott adatok kiváló minőségűek legyenek. Ebben az összefüggésben a 2005. március 22-i és 23-i brüsszeli Európai Tanács által az 1.5., 1.6. és 1.7. pontban meghatározottaknak, valamint az ENSZ Gazdasági és Szociális Tanácsának statisztikai osztálya által meghatározott, a hivatalos statisztikákra vonatkozó alapvető elveknek alapként kell szolgálniuk a szükséges magas minőségi szabványok eléréséhez. |

3. módosítás

(9) PREAMBULUMBEKEZDÉS

(9) Mind a tagállamok által közölt tényleges adatok, mind az azokhoz alapul szolgáló költségvetési elszámolások minőségének biztosítása érdekében állandó párbeszédet kell kialakítani a Bizottság és a tagállamok statisztikai hatóságai között. E célból a Bizottság rendszeresen sort keríthet mind konzultációs látogatásokra, mind beható ellenőrző látogatásokra, hogy ezáltal fokozza a közölt adatok ellenőrzését és folyamatosan biztosítsa az adatok minőségét. A tagállamoknak haladéktalanul biztosítaniuk kell a Bizottság hozzáférését az információkhoz. | (9) Mind a tagállamok által közölt tényleges adatok, mind az azokhoz alapul szolgáló költségvetési elszámolások minőségének biztosítása érdekében állandó párbeszédet kell kialakítani a Bizottság és a tagállamok statisztikai hatóságai között. E célból a Bizottság rendszeresen sort keríthet mind konzultációs látogatásokra, mind beható ellenőrző látogatásokra, hogy ezáltal fokozza a közölt adatok ellenőrzését és folyamatosan biztosítsa az adatok minőségét. A tagállamoknak haladéktalanul biztosítaniuk kell a Bizottság hozzáférését az információkhoz. A Bizottságnak rendszeresen értesítenie kell az Európai Parlamentet és a Tanácsot a statisztikák minőségének javítására irányuló programról és munkáról. |

5. módosítás

1. CIKK, 2. PONT7. cikk, (2a) bekezdés (új) (3605/93/EK rendelet)

| (2a) Amennyiben a tervezett kormányzati deficit és adóssági számadatok vagy ezek általános felülvizsgálatai nem használják a Bizottság által a tagállamok közötti összehasonlítás érdekében a gazdasági és pénzügyi politikák összehangolására a "közös külső hipotézist", úgy a tagállamoknak kötelességük részletesen megmagyarázni az eltérés okait és az előrejelzések különbözetét kiszámítani. |

6. módosítás

1. CIKK, 3. PONT9. cikk, (1) bekezdés (3605/93/EK rendelet)

(1) A Bizottság (Eurostat) értékeli mind a tagállamok által szolgáltatott tényleges adatok, mind az ezekhez alapul szolgáló költségvetési elszámolások minőségét. A tényleges adatok minőségébe a könyvelés szabályainak betartása, az adatok hiánytalansága, megbízhatósága, időszerűsége és ellentmondás-mentessége tartozik bele. | (1) A Bizottság (Eurostat) rendszeresen értékeli mind a tagállamok által szolgáltatott tényleges adatok, mind az ezekhez alapul szolgáló költségvetési elszámolások minőségét. A tényleges adatok minőségébe a számlák 1995-ös európai rendszere (ESA 95) szabályainak betartása, az adatok hiánytalansága, megbízhatósága, összehasonlíthatósága, időszerűsége és ellentmondás-mentessége tartozik bele. |

7. módosítás

1. CIKK, 3. PONT9. cikk, (2a) bekezdés (új) (3605/93/EK rendelet)

| (2a) A Bizottságnak (Eurostat) rendszeresen jelentenie kell az Európai Parlamentnek és a Tanácsnak a tagállamok által benyújtott tényleges adatok minőségéről és az egész Európára kiterjedő, a statisztikák minőségére vonatkozó minimális szabványokról. |

8. módosítás

1. CIKK, 3. PONT12. cikk, (1) bekezdés (3605/93/EK rendelet)

A Bizottság (Eurostat) biztosítja a folyamatos párbeszédet a tagállamok statisztikai hatóságaival. E célból a Bizottság (Eurostat) rendszeres konzultációs, illetve beható ellenőrző látogatásokat tesz minden tagállamban. | A Bizottság (Eurostat) biztosítja a folyamatos párbeszédet a tagállamok statisztikai hatóságaival. E célból a Bizottság (Eurostat) rendszeres jelleggel konzultációs látogatásokat tesz; a 322/97/EK rendeletnek megfelelően beható ellenőrző látogatásokat is tehet minden tagállamban. A konzultációs látogatásokat a tagállamok és a Bizottság (Eurostat) által közösen meghatározott időrend szerint kell folytatni. Amennyiben lehetséges, a konzultációs látogatásokat egyszerre kell végrehajtani minden tagállamban, a statisztikai adatok átvételéről szóló értékelésre vonatkozó éves jelentés és az ezen területre vonatkozó jövőbeli kilátások alapján. |

9. módosítás

1. CIKK, 3. PONT12. cikk, (2) bekezdés (3605/93/EK rendelet)

A konzultációs látogatások célja a megküldött adatok áttekintése, módszertani kérdések vizsgálata és a könyvelési szabályok betartásának értékelése. A beható ellenőrző látogatások célja a megküldött adatokat alátámasztó folyamatok és elszámolások ellenőrzése, valamint részletes következtetések levonása a könyvelési szabályok betartását és a közölt adatok hiánytalanságát, megbízhatóságát, időszerűségét és ellentmondás-mentességét illetően. | A konzultációs látogatások célja a megküldött adatok áttekintése, módszertani kérdések vizsgálata és a könyvelési szabályok betartásának értékelése. A konzultációs látogatások eredményét legalább a nemzeti statisztikai intézetekkel közölni kell. A beható ellenőrző látogatások célja a megküldött adatokat alátámasztó folyamatok és elszámolások ellenőrzése, valamint részletes következtetések levonása a könyvelési szabályok betartását és a közölt adatok hiánytalanságát, megbízhatóságát, időszerűségét és ellentmondás-mentességét illetően. A látogatásokról a Bizottság (Eurostat) határoz, amennyiben a közölt adatok megbízhatóságával vagy következetességével kapcsolatban komoly kételyek merülnek fel. |

10. módosítás

1. CIKK, 3. PONT13. cikk, (1) bekezdés (3605/93/EK rendelet)

(1) A Bizottság (Eurostat) a tagállamokban tett beható ellenőrző látogatások során szakértői segítséget vehet igénybe, mindenekelőtt más tagállamok szakértői részéről, a meglátogatott tagállam olyan nemzeti hatóságainak szakértői részéről, akiknek illetékességébe tartozik a költségvetési elszámolások ellenőrzése, valamint a Bizottság egyéb szervezeti egységei részéről. | (1) A Bizottság (Eurostat) a tagállamokban tett beható ellenőrző látogatások során szakértői segítséget vehet igénybe, más tagállamok szakértői részéről, akik a nemzeti statisztikai hivatalok tisztviselői vagy - különleges esetben - a meglátogatott tagállam olyan nemzeti hatóságainak szakértői részéről, akiknek illetékességébe tartozik a költségvetési elszámolások ellenőrzése, valamint a Bizottság egyéb szervezeti egységei részéről, az adott tagállam és a Bizottság (Eurostat) közötti megállapodást követően. |

11. módosítás

1. CIKK, 3. PONT13. cikk, (1a) bekezdés (új) (3605/93/EK rendelet)

| (1a) A Közösség hatóságai közül az Eurostatnak fő szerepköre a statisztikai adatok minőségének ellenőrzése. Mindazonáltal az Eurostatnak az ellenőrzés során a többi illetékes közösségi hatósággal együtt belső kapcsolatfelvételi és tájékoztatási eljárást kell követnie és velük együtt kell döntenie a döntéshozatali eljárás során, amikor a konzultációs látogatások lezajlottak. |

12. módosítás

1. CIKK, 3. PONT14. cikk, (3605/93/EK rendelet)

A Bizottság (Eurostat) tájékoztatja a Gazdasági és Monetáris Bizottságot a konzultációs és a beható ellenőrző látogatások eredményérõl. Ezeket a jelentéseket nyilvánosságra kell hozni. | A Bizottság (Eurostat) tájékoztatja a Gazdasági és Monetáris Bizottságot a konzultációs látogatások eredményérõl. A beható ellenőrző látogatások következtetéseiről tájékoztatja az Európai Parlamentet és a Tanácsot. Ezeket a jelentéseket nyilvánosságra kell hozni. |

13. módosítás

1. CIKK, 3. PONT16. cikk, (2a) bekezdés (új) (3605/93/EK rendelet)

| (2a) A Bizottság (Eurostat) rendszeresen tájékoztatja az Európai Parlamentet és a Tanácsot a módosított adatokról és a módosítás okairól. |

[1] A Hivatalos Lapban még nem tették közzé.

--------------------------------------------------